Telstar

**Telstar** je bio prvi civilni aktivni komunikacijski satelit (lansiran 1962.), i prvi umjetni satelit konstruiran da prima i odašilje telefonske, i ostale radio televizijske signale. Ime - **Telstar**, nosila su na samom početku dva satelita **Telstar 1** i **Telstar 2**, a kasnije je to ime davano brojnim komunikacijskim satelitima.

## Opis

Prvi Telstari bili su privatno vlasništvo kompanije AT&T,  i multinacionalni projekt u kojem su sudjelovale kompanije;  AT&T, Bell Telephone Laboratories, NASA, **Britanska Pošta**, i tadašnji francuski državni **PTT**. U okviru ovog projekta izgrađene su *zemaljske antene*  ( zemaljske telekomunikacijske stanice čije antene su rotirale i hvatale signale sa *Telstara*)  u  **Andoveru**, Maine, SAD, **Pleumeur-Bodou**, Bretanja, Francuska i glavnoj zemaljskoj satelitskoj stanici BBC - evoj **Goonhilly Downs**, na jugu Engleske. Satelit je razvijen od tima stručnjaka iz **Bell Telephone Laboratories**. *Telstar* je bio opremljen spiralnom antenom koja je primala radijske mikrovalne signale iz zemaljske satelitske stanice, pa zatim pojačavao signal i odašiljao ga dalje. Bio je grubog loptastog oblika, težine 77 kg., a vanjska površana  mu je bila pokrivena solarnim ćelijama (vrlo male snage od svega 14 W.) za osiguranje električnog napajanja. 
Za razliku od današnjih telekomunikacijskih satelita, *Telsar* nije dosegao stabilnu (kružnu) geostacionarnu visinu, već se vrtio oko zemlje u vrlo naglašenoj eliptičnoj putanji, na maksimalnoj visini od 5 500 km, tako da je mogao odašiljati signale svega desetak minuta.

## Radni vijek

Lansiranje je obavila NASA raketom Delta iz Cape Canaverala 10. svibnja, 1962.g., Lansiranje *Telstara* u orbitu, je bilo prvo  koje su finacirale privatne kompanije. *Telstar* je postavljen u eliptičnu orbitu, ( trebalo mu je 2 sata i 37 minuta da obiđe zemlju), pod uglom od 45 stupnjeva u odnosu na ekvator. Zbog toga je mogao prenositi interkontinentalne signale svega po 20 minuta u svakoj orbiti. *Telstar* je prenio prve telekomunikacijske signale ( telefonske signale, telefax signale ) iz *zemaljske satelitske stanice* **Andover** do francuske stanice; *Centre de télécommunication spatiale de* **Pleumeur-Bodou** istog dana kad je i lansiran. Nakon dva tjedna prenešen je i prvi televizijski signal u živo, konferencija za tisak Predjednika Sjedinjenih američkih država,  Johna Kennedya.
**Telstar**, koji je trebao pokazati blagodeti  novih tehnologija, postao je i sam žrtva istih, dan prije njegovog lansiranja Sjedinjene države su testirale nuklearnu superbombu ( to je bilo vrijeme hladnog rata ) - zvanu **Starfish Prime** koja je magnetizirala i ispunila radioaktivnim česticama zemljinu orbitu ( pa i Telstarovu).  Ova pojačana radijacija, dopunjena  serijom Sovjetskih visinskih atomskih eksplozija ( poslednja je bila u listopadu ) preopteretila je Telsarove osjetljive tranzistore. 
**Telstar 1** je prestao raditi na početku prosinca, nakon svega sedam mjeseci rada. **Telstar 2**, lansiran je u svibnju 1963.g. i radio je dvije godine.
Pokusi sa telekomunikacionim satelitima, nastavili su se 1964. g., lansiranjem dva nova *Telsara*, dva *Relaya* i dva *Syncoma*.
**Syncom 2** je bio prvi satelit koji je dosegao geostacionarnu kružnu orbitu, a njegov slijednik **Syncom 3**, prenosio je televizijske signale sa  Olimpijskih igara 1964..  Prvi komercijalni geostacionarni satelit bio je - Intelsat I (zvan i "Early Bird") lansiran 1965.g.

### Noviji Telstari

Nova generacija satelita *Telstar*, lansira je slijedećim redom; 1983.g. - *Telstar 301*, 1984.g. - *Telstar 302* , i 1985.g. *Telstar 
303* . Slijedila ih je nova generacija, oznaka *400* ( lansiranih 1994.g. do 1995.g.

### Uporaba imena Telsar

Ime **Telstar** postalo je simbolom američke tehnološke premoći u svemirskoj utrci, pa samim tim i popularno u mnogim djelatnostima; od imena trgovina, nogometnih klubova, modela automobila. Ipak najpoznatija uporaba imena  je ona od strane **Joe Meeka** koji je skladao instrumentalnu skladbu - *Telstar* ( 1962.g.), pjesma je uskoro postala veliki hit u orginalnoj izvedbi grupe The Tornados, a solidan uspjeh sa inačicom te pjesme, imao je i američki sastav The Ventures.

## Izvori

* 1. Helen Gavaghan (1998). Something New Under the Sun: Satellites and the Beginning of the Space Age. Springer. .  
* 2. Daniel R. Glover (2005-04-12). "TELSTAR". NASA Experimental Communications Satellites. 
* 3. Ralph D. Lorenz, David Michael Harland (2005). Space Systems Failures: Disasters and Rescues of Satellites, Rocket and Space Probes. Springer. .

## Vanjske veze

* Lista komunikacijskih satelita na portalu Satnews.com
* članak o Telsaru iz National Geographic Magazine  broj iz svibnja, 1962. g.